Kuvassa yleisö seuraamassa painikilpailuja Enson työväentalolla. Kuvan takana seuraava kuvaus: "Saliin sopi noin 400 henkeä. Innostus oli suurta. Painijoistakin otettiin yhteiskuva. Niitä myytiin jo väliajalla. Edessä vasemmalla Ville Kohonen Helsingistä. Hänen vasemmalla puolellaan Enson osuusliikkeen lihamyymälän hoitaja. Ihan edessä keskellä Anna Haajanen, hänestä vasemmalle hautausliikkeen pitäjä Törrönen vaimoineen. Käytävän vieressä keskellä Aune ja Taisto Kuittinen". Kaksi viimeksimainittua henkilöä ovat Suomen Sosialidemokraattisen Puolueen kansanedustajana toimineen Juho Kuittisen (1889-1956) lapsia (1934)